CRNA GORA MALI I ZI

Opština Tuzi Komuna e Tuzit

**Sekretarijat za finansije i ekonomski razvoj Sekretariati për financa dhe zhvillim ekonomik**

Br.Nr:05-032/19- 9025

Tuzi- Tuz,20.12.2019

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**RAPORT**

**Nga diskutimi publik i kryer me rast të Propozim Vendimit për tatim në patundshmëri**

Me Konkulimin numër **01-031/19-8244/1** nga data **27.11.2019**, Kryetari i Komunës së Tuzit, në përputhje me dispozitat e Ligjit mbi vetëqeverisje lokale dhe Vendimit mbi pjesëmarrjen e popullatës lokale në kryerjen e punëve publike, ka përcaktuar Propozim për mbitatim në tatimin e të ardhurave të personave fizikë me Programin e diskutimit publik i cili është shpallur në faqen e internetit të Komunës së Tuzit [www.tuzi.org.me](http://www.tuzi.org.me) dhe u është dorëzuar këshilltarëve të Kuvendit të Komunës së Tuzit.

Propozim Vendimi për tatim në patundshmëri është vënë në diskutim publik prej 15 ditësh, duke filluar nga **28.11.2019** përfundimisht me **12.12.2019**.

Me program të përcaktuar është organizuar diskutimi publik qendror në lokalet e Kuvendit të Komunës së Tuzit më **11.12.2019** me fillim në ora 10.

Diskutimi publik në formë elektronike, të shkruar dhe me gojë e ka zbatuar Komuna e Tuzit. Gjatë diskutimit publik, qytetarëve dhe pjesëmarrëseve tjerë u është dhënë mundësia e të shprehurit me shkrim, në formë elektornike dhe me gojë.

Përfaqësuas të përpunuesve kanë qenë z. Nik Gjeloshaj, kryetar i Komunës së Tuzit dhe z. Emin Haxhi, sekretari i Sekretariatit për financa dhe zhvillim ekonomik të cilet ka marrë fjalën hyrëse mbi Propozimin e vendimit përkatës.

Është dhënë shpjegimi se Propozim Vendimi për tatim në patundshmëri është dhënë në bazë të nenit 1 paragrafi 2 të Ligjit për tatim në patundshmëri (“Fleta zyrtare e MZ”, nr. 25/19) dhe nenit 38 paragrafi 1 pika 2 dhe 8 të Ligjit mbi vetëqeverisjen lokale (“Fleta zyrtare e MZ”, nr. 2/18 dhe 34/19) dhe nenit 53 paragrafi 1 pika 8 të Statutit të Komunës së Tuzit (“Fleta zyrtare e MZ- dispozitat komunale”, nr. 24/19).

Diskutimet e pjesëmarrësve të diskutimit publik:

**Z. Shtjefën Camaj**, këshilltarë në Kuvendin e Komunës së Tuzit ka propozuar kur ka të bëjnë me koeficientet e lokacioneve për patundshmërinë që i përkasin zones II, gjegjësisht ka propzuar të zvogëlohet koeficienti prej 0,70% apo të heqet nga vendimi.

Poashtu, kur ka të bëjnë për patundshmëritë në pronësi ose të përdoruara nga një person i regjistruar në regjistrin e prodhuesve bujqësor, një person juridik dhe një sipërmarrës i angazhuar në prodhimin, përpunimin, paketimin ose përpunimin e produkteve bujqësore të prodhuara në komunën e Tuzit, ka propozuar që shkalla tatimore të zvogëlohet për koeficient më të lartë në krahasim me shkallën tatimore të përcaktuar në pajtim me nenin 7 të Vendimit.

**PËRGJIGJA: Refuzohet propozimi.**

**Z. Rexhep Çunmulaj,** ka propozuar që me Vendimin e ri për moçale dhe kallamishte, gjegjësisht për tokë e cila është nën uj mos të parashikohen shkalla të tatimit në patundshmëri.

**PËRGJIGJA: Pranohet propozimi.**

**Punuar nga**: Danijella Gjelaj, dipl. ecc